**Aðalfundur Félags eldri borgara Hveragerði 21. febrúar 2019 kl. 14.00**

**Fundargestir mættir 75.**

**Formaður Gísli Garðarsson byrjaði á að minnast látinna félaga á árinu og bað fólk um að lúta höfði til að minnast þeirra, setti síðan fundinn og tilnefndi Jóhann Gunnarsson sem fundarstjóra og Jónínu Haraldsdóttur ritara.**

1. **Gísli Garðarsson formaður las ársskýrslu félagsins. Engin athugasemd gerð og var hún samþykkt samhljóða.**
2. **Egill Gústafsson gjaldkeri las upp ársreikninga félagsins og voru þeir samþykktir samhljóða.**
3. **Skýrslur nefnda:**

**Gísli Garðarsson gerði grein fyrir fræðslu og spjallfundum, Ævar Axelsson sagði frá félagsvist, Guðlaug Birgisdóttir var með brids og sagði að það mætti vera meiri þátttaka í því. Kristín Egilsdóttir útskýrði borðspil sem heitir „Mahjong“ og eru aðeins fjórir sem spila það eins og er en gætu verið fleiri þar sem félagið er að kaupa nýtt spil. Einnig sagði hún frá leikhúsferðum sem áætlað er að fara á næstu vikum. Kristín Dagbjartsdóttir sagði frá dagsferðum sem farnar hafa verið á s.l. ári, t.d. Lavacenter Hvolsvelli, Flúðir þar sem farið var í Flúðasveppi, garðyrkjust., Sóltún sem er með jarðaberjarækt, gömlu sundlaugina og dúkkusafnið. Síðar var farið í Hvalfjörð og skoðuð Saurbæjarkirkja, hermannasafnið að Hlöðum og drukkið kaffi á Bjarteyjarsandi. Helga Baldursdóttir kynnti bókmenntahópinn. Jóhann Gunnarsson upplýsti um félagaskrána, Egill Gústafsson sagði frá pútti. Einnig bætti Jóhann Gunnarsson við og sagði frá púttmóti sem hann hafði séð um og gefið bikar í því sambandi. Jóna Einarsdóttir sagði frá gönguhópnum, Sigurjón Guðbjörnsson sagði frá kórnum „Hverafuglar“, Jónína Haraldsd. sagði frá línudansi, Valgerður Guðmundsdóttir hafði orð fyrir handavinnuhópnum og Gísli Garðarsson sagði frá Boccia og að ætlun væri að fara á paramót í Mosfellsbæ í byrjun mars.**

1. **Önnur mál:**

**Egill Gústafsson bar fram tillögu um hvort hækki mætti árgjald félagsins fyrir árið 2020 úr kr. 4.000.- pr. ár í 4.500.- og var það samþykkt samhljóða**

1. **Kosning:**

**Uppstillingarnefnd bar fram tillögu um stjórnarkjör: Egill Gústafsson gefur ekki kost á sér lengur í stjórn félagsins en Sigurjón Guðbjörnsson gefur kost á sér í stjórn, samþykkt samhljóða.**

**Skoðunarmenn voru Sigurjón Guðbjörnsson og Garðar Hannesson og gefa þeir ekki kost á sér lengur en í þeirra stað gefa kost á sér Jóna Einarsdóttir og Sigurjón Skúlason og var það samþykkt samhljóða.**

1. **Önnur mál:**

**Kristín Dagbjartsdóttir sagði frá „Heilsuátaki“ sem er samvinnuátak Hveragerðisbæjar, Jónínu Benediktsdóttur og Félags eldri borgara. Hún kynnti einnig náms- og starfsferil Jónínu. Á eftir kom Jónína Benediktsdóttir til að kynna námskeiðið.**

**Auður Guðbrandsdóttir tók til máls og sagði að mikil gróska væri i starfi eldri borgara félagsins og vildi þakka stjórninni fyrir, sérstkalega fékk Egill mikið þakklæti.**

**Gísli Garðarsson formaður þakkaði Agli fyrir vel unnin störf í þágu félagsins og færði honum bókagjöf að launum.**

**Egill tók til máls og þakkaði fyrir sig og sagði frá hvað hann hefði starfað með mörgum formönnum á undanförnum árum.**

**Ekki fleiri mál tekin fyrir.**

**Jóhann Gunnarsson benti á kaffihlaðborð sem væri næst á dagskrá og sleit fundi kl. 15.35.**

**Jónína Haraldsd. ritari FEBH**